Moahi wa naha ya Afrika Borwa ka ho ya ka descent ke motho ofe kapa ofe ya tswetsweng ka ntle ho Afrika Borwa mme a tswalwa ke batswadi bao e mong wa bona e leng moahi wa Afrika Borwa. Tswalo ya ngwana e lokelwa ho ngodiswa ka ho ya ka Molao wa Ngodiso ya Tswalo le Ho Hlokahala, wa 1992.
Motswadi eo e leng motho wa Afrika Borwa o lokela ho tlatsa foromo ya BI-529.
Moo e leng adopshene teng, romela taelo ya ho adoptha.
Romela khopi ya setifikeiti sa tswalo sa ka ntle ho naha.
Romela dikhopi tsa disetifikeiti tsa mokopi le tsa batswadi tsa lenyalo.
Haebe mokopi o tswetswe ka ntle ho lenyalo, batswadi ka bobedi ba lokela ho saena foromo ya ngodiso ya tswalo ya BI-24.
Romela bopaki haebe motswadi eo e leng motho wa Afrika Borwa a nkile boahi ba naha e nngwe ya ka ntle.
Romela bopaki ba tswalo ba motswadi eo e leng motho wa Afrika Borwa.
Dikopo di lokela ho nka dibeke tse 6 ho isa ho tse 8.
Tshebeletso ke mahala.
Ela hloko: Diforomo ha di fumanehe khomputeng. Ikopanye le ofisi ya lefapha le haufi le wena.